Diari Oficial de la Generalitat Valenciana


Sumari del DOGV 6765, del 02-05-2012 (2012/4052)

RESOLUCIÓ de 18 de gener de 2012, de la Direcció General d'Energia, per la qual atorga a Iberdrola Distribució Elèctrica, SAU, l'autorització administrativa per a la nova subestació transformadora de 220/132/20 kV denominada ST Castalla, en la part corresponent a la xarxa de distribució d'energia elèctrica ubicada en el terme municipal de Castalla, aprova el projecte tècnic d'execució i en declara en concret la utilitat pública. ATASCT/2010/27/03.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6765

Data del DOGV
:   02-05-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/4052


Data del document
:   18-01-2012

Organisme emissor
:   Conselleria d'Economia, Indústria i Comerç

Tipus de document
:   Resolució

Anàlisi jurídica

 Descriptors 

:   * empresa privada

RESOLUCIÓ de 18 de gener de 2012, de la Direcció General d'Energia, per la qual atorga a Iberdrola Distribució Elèctrica, SAU, l'autorització administrativa per a la nova subestació transformadora de 220/132/20 kV denominada ST Castalla, en la part corresponent a la xarxa de distribució d'energia elèctrica ubicada en el terme municipal de Castalla, aprova el projecte tècnic d'execució i en declara en concret la utilitat pública. ATASCT/2010/27/03. [2012/4052]  
Vist l'escrit presentat per Iberdrola Distribució Elèctrica, SAU, domiciliada als efectes de notificacions en 03542 Alacant, c/ Ausó i Monzó, núm. 16, en data 4 de febrer de 2010, davant del Servici Territorial d'Energia d'Alacant, en què sol·licita que se li concedisca l'autorització administrativa per a la nova subestació ST Castalla, ubicada en la unitat UZI-5, sector Bastá, parcel·la P1, illa 7, situada en l'avinguda de Grècia, del terme municipal de Castalla, província d'Alacant, s'aprove el projecte tècnic d'execució i se'n declare en concret la utilitat pública. (ATASCT/2010/27/03).  
Adjunta a l'escrit el projecte tècnic de la instal·lació, firmat per un tècnic competent.  
Atés que va es va fer la informació pública de la sol·licitud, segons que preveu l'article 9 del Decret 88/2005, de 29 d'abril, del Consell de la Generalitat, pel qual establix els procediments d'autorització d'instal·lacions de producció, transport i distribució d'energia elèctrica que són competència de la Generalitat, l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia, en l'article 9 del Reial Decret Legislatiu 1/2008, d'11 de gener, pel qual s'aprova el Text Refós de la Llei d'Avaluació Ambiental, el Decret 162/1990, de 15 d'octubre, pel qual s'aprova el Reglament d'Impacte Ambiental modificat pel Decret 32/2006, de 10 de març, i el Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana, com que s'ha fet la publicació, en el Diari Oficial de la Comunitat Valenciana de 24 de juny de 2010, en el Butlletí Oficial de la Província d'Alacant de 17 de juny de 2010, en el diari Las Provincias de data 23 de juny de 2010 i en el tauler d'anuncis de l'Ajuntament de Castalla, únic afectat pel projecte.  
  
D'acord amb la documentació que hi ha en l'expedient, no s'han presentat al·legacions a la instal·lació projectada.  
Vist que, d'acord amb el que preveu l'article 9 del Reial Decret Legislatiu 1/2008, d'11 de gener, s'ha consultat les administracions públiques afectades per a la definició de l'amplitud i del nivell de detall de l'estudi d'impacte ambiental.  
  
Vist que, d'acord amb el Decret 88/2005, ja esmentat, es va enviar a l'Ajuntament de Castalla la separata del projecte de la instal·lació sol·licitada perquè afecta béns, instal·lacions, obres o servicis, centres o zones que en depenen, per tal que hi donara la conformitat o s'hi oposara, i, simultàniament es va so licitar a l'ajuntament, d'acord amb l'article 75 de la Llei 16/2003, de 17 de desembre, i l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat, un informe sobre l'adaptació del projecte al planejament urbanístic.   
  
  
L'ajuntament manifesta en l'informe, enviat en data 17 de març de 2010, que la ubicació de la subestació es troba en una parcel·la sotmesa a una modificació del Pla General en què es determina que les parcel·les afectes queden qualificades com a equipament d'infraestructures, la qual cosa permet que el sòl es destine a acollir les infraestructures de servicis tècnics d'electricitat, com ara subestació esmentada, que té la consideració de domini públic de titularitat municipal. Afig que la zona en qüestió es troba afectada pel projecte de reparcel·lació UZI-5 Bastá, que està pendent d'inscripció en el Registre de la Propietat, per la qual cosa les parcel·les són de titularitat privada. Finalment, assenyala qüestions d'índole formal quant a la presentació i firma de la documentació que reflectix la instal·lació projectada. Basant-se en això, informa desfavorablement sobre l'autorització de la instal·lació projectada.  
  
Es va enviar este informe a l'empresa peticionària, la qual va manifestar ser sabedora dels extrems indicats en l'informe municipal respecte a la modificació puntual del Pla General pendent d'aprovació, i que no tenia més informació sobre el seu contingut, circumstància que pot implicar la discordança en les dades de la ubicació de la parcel·la en què es projecta la subestació. Afegia l'argumentació legislativa que considera que s'aplica a la documentació i el compliment dels requisits, que ha sigut entregada a l'ajuntament per a l'elaboració de l'informe sol·licitat.  
Per mitjà d'un informe posterior presentat per l'alcaldessa - presidenta de l'Ajuntament de Castalla, en data 12 de gener de 2012, emet un dictamen favorable el tècnic municipal, tant a la subestació projectada, com a la línia a 132 kV ST Villena - ST Ibi (esta última no és objecte d'esta autorització), perquè han quedat resoltes les esmenes tècniques requerides prèviament per l'ajuntament.  
Vist que la documentació que hi ha en l'expedient no afecta la resta de les administracions públiques, organismes i empreses de servicis públics o d'interés general que puguen veure's afectats per la instal·lació.   
Atés que, amb data 6 de juny de 2011, la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge va dictar una declaració d'impacte ambiental que estimava favorable, només als efectes ambientals i sense perjuí de l'obtenció prèvia de les autoritzacions sectorials que hi siguen aplicables, el projecte d'ampliació de la subestació transformadora ST Castalla, en el terme municipal de Castalla, província d'Alacant, sempre que este es desenrotlle amb les previsions del projecte, l'estudi d'impacte ambiental i la resta de documentació que hi ha en l'expedient, i amb els condicionants que es recullen en la part dispositiva d'esta resolució.  
  
Atés que l'expedient enviat pel Servici Territorial d'Energia d'Alacant informa favorablement respecte a la instal·lació elèctrica sol·licitada pròpiament dita.   
Atés que el projecte presentat compta entre la documentació amb els plans pertinents a escala adequada, està suficientment detallat i conté una relació concreta i individual dels béns i drets afectats.  
  
Atés que la sol·licitud i la documentació adjunta reunixen una definició i concreció de les característiques tècniques que garantixen la seguretat major i la funcionalitat millor de la subestació transformadora, que són els paràmetres que condicionen i obliguen principalment a adoptar l'establiment de la instal·lació elèctrica, amb independència de les afeccions que puguen representar a tercers, i això sense perjuí d'indemnitzar-los adequadament.  
Atés que, d'acord amb el projecte presentat, la finalitat sol·licitada de la subestació transformadora és donar resposta a les necessitats plantejades per la saturació actual i la falta de potència suficient en l'alimentació elèctrica de la zona geogràfica dels municipis d'Ibi, Onil i Castalla, motivada pels creixements de la demanda i vegetatiu, i millorar, igualment, la qualitat en el servici.  
  
Atés que, d'acord amb l'article 38 del Reial Decret 1955/2000, d'1 de desembre, que regula les activitats de transport, distribució, comercialització, subministrament i procediments d'autorització d'instal·lacions d'energia elèctrica, les instal·lacions l'autorització de les quals se sol·licita constituïxen instal·lacions de distribució d'energia elèctrica.  
  
Atés que el títol VII de la Llei 54/1997, de 27 de novembre, del Sector Elèctric, establix que les autoritzacions d'instal·lacions d'energia elèctrica les ha d'atorgar l'Administració, amb les concessions i autoritzacions que siguen necessàries, d'acord amb altres disposicions que s'apliquen i, en especial, les relatives a l'ordenació del territori i al medi ambient.  
Atés que, d'acord amb el que establix l'article 3.3.c) de la Llei 54/1997 del Sector Elèctric, correspon a les comunitats autònomes autoritzar les instal·lacions elèctriques de transport secundari i distribució que no excedisquen de l'àmbit territorial de la comunitat autònoma.  
  
Atés que la sol·licitud ha complit els tràmits que establixen la Llei 54/1997, de 27 de novembre, del Sector Elèctric, el Reial Decret 1955/2000, d'1 de desembre, que regula les activitats de transport, distribució, comercialització i procediments d'autorització d'instal·lacions d'energia elèctrica, i el Decret 88/2005 de 29 d'abril, del Consell de la Generalitat, pel qual establix els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Atés que la Direcció General d'Energia és competent per a la resolució d'este expedient, d'acord amb el que disposa l'article 17 del Decret 97/2011, de 26 d'agost, del Consell de la Generalitat, pel qual aprova el Reglament Orgànic i Funcional de la Conselleria d'Economia, Indústria i Comerç, en la redacció donada pel Decret 122/2011 de 16 de setembre.  
  
Esta Direcció General l'Energia resol:  
  
Primer  
Atorgar a Iberdrola Distribució Elèctrica, SAU, l'autorització administrativa per a la nova subestació transformadora de 220/132/20 kV denominada ST Castalla, ubicada en la unitat UZI-5, sector Bastà, parcel·la P1, illa 7, situada en l'avinguda de Grècia, del terme municipal de Castalla, província d'Alacant, en la part de xarxa de distribució d'energia elèctrica, les característiques principals de la qual són:  
Sistema elèctric de 132 kV:  
- Té una configuració de doble barra amb adaptament, blindada de tipus interior, ubicat en un edifici independent juntament amb el sistema de 20 kV, aïllament amb hexaflorur de sofre (SF6), i compost per les cinc cel·les següents:  
· Una de transformador, composta per un interruptor automàtic, un seccionador de barra i un de posada a terra juntament amb els seccionadors de posada a terra aïllada (tres posicions) i posada a terra ràpida.  
· Dos de línia, composta per un interruptor automàtic, un seccionador de barra i un de posada a terra juntament amb els seccionadors de posada a terra aïllada (tres posicions), posada a terra ràpida i un altre per a manteniment manual.  
· Una d'acoblament de barres, composta per un interruptor automàtic, un seccionador de posada a terra i un altre de posada a terra aïllada, tres transformadors d'intensitat i dos jocs de barres.  
· Una de mesura i posada a terra de barres, composta per sis transformadors de tensió, dos seccionadors de posada a terra ràpids i dos per a manteniment d'operació manual, i dos jocs de barres.  
  
- Un autotransformador trifàsic en bany d'oli (AT-1), situat en l'exterior, amb refrigeració natural forçada; de relació de transformació 225/136'275/21'5 kV de potència nominal 225/225/(60) MVA amb la reactància trifàsica corresponent i proveït de regulador de tensió en càrrega.  
- Els servicis auxiliars de corrent alterna estan alimentats per dos transformadors trifàsics d'exterior amb potència de 250 KVA cada un i relació de transformació 20/0'42 - 0'242 kV. Per a la tensió de corrent continu, s'instal·laran dos rectificador - bateria per a comandament i control.  
- Xarxa de terres, que està dotada d'una malla de terres inferiors i en la part exterior està format per retícules en la plataforma i davall de l'edifici.  
- Bateria de condensadors, cada una disposa d'un mòdul de 3'6 MVAr i un altre de 7'2 MVAr.  
- Equips de servicis auxiliars i els destinats a mesurament, quadros de control, armaris de proteccions i telecontrol, associats al sistema de distribució.  
Sistema elèctric de 20 kV:  
- S'instal·la un mòdul de cel·les metàl·liques de tipus interior, ubicat en un edifici independent, juntament amb el sistema de 132 kV, amb aïllament en hexaflorur de sofre (SF6) i esquema de doble barra, compost per les catorze posicions següents:  
· Cinc de línia, una de mesura de barres, dos de transformador, dos de servicis auxiliars, una de bateria de condensadors, dos per a la unió de barres i una d'enllaç de barres.  
- Un autotransformador trifàsic en bany d'oli (T-1) situat en l'exterior, amb refrigeració natural i forçada de relació de transformació 225 9 x ± 2'5 21'5 kV/i, potència de 50 MVA, proveït de regulador en càrrega i una reactància trifàsica de 20 kV limitadora de posada a terra i que disposa de transformadors d'intensitat.  
- Dos transformadors de servicis auxiliars (TSA-1 i TSA-2) i una bateria de condensador.  
- Equips de servicis auxiliars i de destinats a mesurament, quadros de control, armaris de proteccions i telecontrol, associats a este sistema de distribució.  
- Obra civil: un edifici independent, compartit, de construcció prefabricada amb dos plantes (soterrani i baixa) en l'interior del qual s'ubiquen la sala de cel·les GIS a 132 kV, la sala de cel·les de 20 kV, la sala de control i la sala de comunicacions.  
- Pressupost total de conjunt: 4.899.236'23 euros.  
  
Segon  
Aprovar el projecte d'execució per a la instal·lació sol·licitada i autoritzada en el punt primer d'esta resolució, firmat per un tècnic competent.  
Esta resolució queda sotmesa a les condicions següents:  
a) L'atorgament es fa sense perjuí de les concessions i autoritzacions que calguen d'acord amb altres disposicions que s'apliquen i, en especial, les relatives a l'ordenació de territori i al medi.  
  
b) La instal·lació ha de complir els reglaments aplicables a este tipus d'instal·lacions i, en particular, el que establix el Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació, i les instruccions tècniques complementàries. En tots els casos, Iberdrola Distribució Elèctrica, SAU, haurà d'observar els preceptes, mesures i condicions que establix la legislació de l'activitat de distribució d'energia elèctrica.  
c) Les instal·lacions s'han de fer-se segons el projecte presentat. En cas que siga necessari introduir modificacions respecte a la documentació presentada, el titular d'esta autorització ha de sol·licitar a esta Direcció General d'Energia l'autorització.  
  
d) El termini d'execució de l'obra és de díhuit mesos, comptadors des de l'endemà de quan s'obtinga la disponibilitat legal per a l'ocupació material de tots els terrenys necessaris per a l'execució de les instal·lacions. No obstant això, abans d'acabar este termini, Iberdrola Distribució Elèctrica, SAU, pot sol·licitar-ne una ampliació per mitjà d'una sol·licitud motivada davant d'esta Direcció General d'Energia.   
  
e) El titular donarà compte de la terminació de les obres al Servici Territorial d'Energia d'Alacant per a la sol·licitud d'autorització d'explotació, a la qual s'ha d'adjuntar un certificat de direcció i final d'obra subscrit per un tècnic facultatiu competent, que acreditarà que és conforme als reglaments tècnics en la matèria, d'acord amb el que establix la normativa per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
  
f) L'Administració deixarà sense efecte esta resolució en qualsevol moment si observa l'incompliment de les condicions que imposa.  
  
g) Les condicions d'orde mediambiental que establix la Declaració d'Impacte Ambiental de 6 de juny de 2011, de la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge:  
1. Qualsevol troballa d'índole arqueològica durant la fase de les obres n'implica la paralització cautelar i la comunicació a l'organisme competent.  
2. S'han d'adoptar els condicionants establits en els informes sectorials emesos per a l'actuació.  
3. El promotor ha de comunicar a l'òrgan ambiental, amb antelació suficient, la data de començament de l'execució del projecte, d'acord amb l'article 4 del Reial Decret Llei 1302/1986, de 28 de juny, modificat per la Llei 9/2006, de 28 d'abril, i incorporat en l'article 14 del Reial Decret Llei 1/2008, d'11 de gener.  
4. En acabar les obres, s'han de restaurar a les condicions inicials tant les infraestructures de l'entorn de la ST que siguen danyades com les superfícies externes del recinte de la ST que s'hagen alterat.  
Relació de béns i drets afectats del projecte: ST Castalla 220/132/20 kV.  
Terme municipal de Castalla  
  
  
  
\* \* \* \* \* \* \* \* \* \* \* \*  
  
Relación de bienes y derechos afectados del proyecto: ST Castalla 220/132/20 kV  
Término municipal de Alicante  
5. Qualsevol modificació o ampliació del projecte presentat, així com qualsevol impacte ambiental no previst en l'estudi d'impacte ambiental que es detecte s'ha de comunicar a l'òrgan ambiental competent, que ha d'establir, si és procedent, l'aplicació de noves mesures correctores.  
  
Tercer  
Declarar, en concret, la utilitat pública de l'establiment de la instal·lació de la subestació elèctrica autoritzada en el punt primer d'esta resolució, la qual cosa porta implícita la necessitat d'ocupació dels béns i drets afectats i n'implica la ocupació urgent pel que fa a l'article 52 de la Llei d'Expropiació Forçosa, que es concreta en una afecció a les finques particulars, incloses en la llista annexa, amb l'abast i els efectes previstos en l'article 56 de la Llei 54/1997 de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, que regula les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
  
Quart  
Publicar i notificar esta resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, que establix els procediments d'autorització d'instal·lacions de producció, transport i distribució d'energia elèctrica que són competència de la Generalitat. Esta publicació es fa també, com determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, com a notificació de la resolució als titulars desconeguts o amb adreça ignorada o als que s'haja intentat notificar-los-la però no s'haja pogut.  
  
  
Contra esta resolució, que no posa fi a la via administrativa, pot interposar-s'hi un recurs d'alçada davant de la secretària autonòmica d'Economia, Indústria i Comerç, en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
València, 18 de gener de 2012.- El director general d'Energia: Antonio Cejalvo Lapeña.